કેન્દ્રીય કેબિનેટે આજે કેન્દ્ર સરકારના કર્મચારીઓ માટે મોંઘવારી ભથ્થા (ડીએ) અને મોંઘવારી રાહત (ડીઆર)માં વધારાના બે ટકાના વધારાને લીલીઝંડી આપી હતી. આ વધારો પહેલી જુલાઈ ૨૦૧૮થી અમલી ગણવામાં આવશે જેના પરિણામ સ્વરુપે ૧.૧ કરોડ કર્મચારીઓ અને પેન્શનરોને તીવ્ર મોંઘવારી વચ્ચે સીધો લાભ થશે. તહેવારની શરૃઆત થઇ ચુકી છે ત્યારે આ નિર્ણયથી કેન્દ્રીય કર્મચારીઓમાં ખુશીનું મોજુ ફરી વળ્યું છે.